ברגעים הבאים נדבר על אנרגיה.
וזאת תהיה שיחה מעט מגוונת.
אנסה לטוות סיפור על אנרגיה,
והנפט הוא נקודת התחלה נוחה מאד.
אדבר בצורה כללית על אנרגיה,
אבל הנפט הוא מקום טוב להתחיל ממנו.
ואחת הסיבות היא שזהו חומר מופלא.
לוקחים בערך שמונה אטומי פחמן,
בערך 20 אטומי מימן,
מחברים אותם יחד בדיוק בצורה הנכונה
ומקבלים את נוזל הפלא הזה,
שהוא דחוס באנרגיה וקל מאד לזיקוק
להרבה מוצרים ודלקים מועילים ביותר.
זהו חומר מעולה.
ככל הידוע לנו,
יש המון נפט בעולם.
הנה מפת הכיס הקטנה שלי
שמראה היכן הוא נמצא.
והנה מפה מוגדלת עבורכם.
אבל הנה זה. זה כל הנפט בעולם.
לגאולוגים יודעים טוב למדי היכן יש נפט.
אלה בערך 3.785 טריליון מ"ק
של נפט גולמי
שעדיין ממתינים לפיתוח ולהפקה כיום בעולם.
זה רק סיפור אחד בקשר לנפט,
ואפשר לסיים כאן ולומר,
"טוב, לנצח יהיה נפט
כי, באמת, יש המון נפט."
אך למעשה הסיפור איננו כה פשוט.
אגב, אם לדעתכם אתם מרוחקים מהנפט הזה,
1,000 מטר מתחת למקום בו כולכם יושבים
נמצא שדה נפט בעל תפוקה מהגבוהות בעולם.
תיגשו אלי אחר כך. אתן למי שירצה את שאר הפרטים.
זה אחד הסיפורים על הנפט. יש פשוט המון נפט.
אז מה בקשר לנפט? מה מקומו במערכת האנרגיה?
הנה תמונת מצב של 150 שנות נפט.
הוא היווה חלק דומיננטי ממערכת האנרגיה שלנו
משך עיקר 150 השנים הללו.
והנה עוד סוד קטן שאני לגלות לכם.
במשך 25 השנים האחרונות,
הנפט משחק תפקיד הולך וקטן
במערכות האנרגיה העולמיות.
היה איזה שיא של שימוש בנפט ב-1985,
כשהנפט ייצג 50 אחוז מאספקת האנרגיה העולמית
אך כיום הוא עומד על 35 אחוז.
ונמצא בירידה.
ואני מאמין שהירידה תימשך.
שיא צריכת הבנזין בארה"ב היה כנראה ב-2007
והיא נמצאת בירידה.
כך שהנפט משחק תפקיד פחות משמעותי
עם כל שנה שחולפת.
אז לפני 25 שנה
היתה צריכת שיא של נפט
בדיוק כמו שבשנות ה-20
היתה צריכת שיא של פחם,
ומאה שנה קודם לכן,
היתה צריכת שיא של עץ.
זהו תיאור חשוב ביותר של התפתחות מערכות האנרגיה.
ומה מילא את החלל ב-20 שנה האחרונות?
ובכן, המון גז טבעי
ומעט כוח גרעיני, למשל.
ומה יקרה בעתיד?
נראה לי שתוך מספר עשורים מצפה לנו
צריכת שיא של גז,
ולאחר מכן
צריכת שיא של מקורות אנרגיה מתחדשים.
ואספר לכם עוד סיפור קטן וחשוב ביותר
בנוגע לתיאור הזה.
אינני בא לטעון שסך כל השימוש באנרגיה
איננו מתגבר. הוא כן.
זה צד אחד של הסיפור. תיגשו אלי אחר כך.
נדבר על הפרטים.
אבל יש כאן מסר חשוב ביותר.
אלו הן 200 שנות היסטוריה.
ובמשך 200 שנה הוצאנו בשיטתיות את הפחמן
ממערכות האנרגיה שלנו.
מערכות האנרגיה בעולם
הולכות ונעשות מתקדמות מידי שנה בשנה,
מידי עשור, מידי מאה,
הן נעשות פחות ופחות פחמניות.
וזה נמשך הלאה אל העתיד
עם המקורות המתחדשים שאנו מפתחים כיום,
שיהוו אולי 30 אחוז ממקורות האנרגיה העיקריים
עד אמצע המאה.
וזה היה עשוי להיות סוף הסיפור--
יופי, פשוט נעבור לגמרי למקורות מתחדשים קונבציונליים--
אך לדעתי יש צד נוסף בסיפור זה.
וכדי לספר את החלק הבא בסיפור--
זאת תחזית ארוכת טווח, בערך 2100 והלאה.
מהו עתידם
של מקורות אנרגיה ברי-קיימא ונטולי פחמן באמת?
עלינו לצאת לטיול קטן.
נתחיל במרכז טקסס.
הנה חתיכת אבן גיר.
לקחתי אותה מחוץ למארבל פולס שבטקסס.
היא בת כ-400 מיליון שנה.
זו רק אבן גיר. אין בה שום דבר מיוחד.
והנה גיר.
לקחתי אותו מאמ-איי-טי. הוא מעט צעיר יותר.
הוא שונה מאבן הגיר. אפשר לראת את זה.
לא הייתם בונים בניין מהחומר הזה,
ולא הייתם מנסים לכתוב בהרצאה משהו על הלוח עם זה.
נכון, הם מאד שונים. לא, הם אינם שונים.
הם אינם שונים. זה אותו החומר:
סידן פחמתי, סידן פחמתי.
ההבדל הוא בסידור של המולקולות.
ואם אתם חושבים שזה מגניב,
הסיפור ייעשה מיד עוד יותר מגניב.
מחוף קליפורניה מגיע הדבר הזה.
זו קונכיה של אוזן הים.
מיליוני אוזני-ים, בכל שנה,
מפיקים צדפים כאלה.
ואגב, למקרה שעוד לא ניחשתם,
זהו סידן פחמתי.
אותו חומר כמו זה,
וכמו זה.
אבל זה לא אותו חומר; הוא שונה.
הוא פי כמה אלפים,
אולי פי 3,000 קשה יותר מזה.
ומדוע? כי שבלול אוזן-הים הצנוע
יודע לרבד
את גבישי הסידן הפחמתי בשכבות,
ולהפיק את הדבר היפה והססגוני הזה,
אם הפנינה.
חומר הצופן מומחיות מיוחדת
שאוזן הים מרכיב עצמאית,
מיליוני אוזני-ים, מידי יום, מידי שנה.
כל הזמן, מידי יום, מידי שנה.
חומר מדהים למדי.
ואם כולם זהים, מה ההבדל?
סידור המולקולות.
אז מה זה קשור לאנרגיה?
הנה חתיכת פחם.
ואני טוען שהפחם הזה
מרגש בדיוק כמו
הגיר הזה.
ובין אם אנו מדברים על דלקים,
או חומרי נושאי אנרגיה,
או אולי חומרים חדשניים למצברים
או תאי דלק,
הטבע טרם בנה חומרים מושלמים כאלה,
כי לטבע לא היה צורך לבנותם.
לא היה לו צורך לבנותם, כי שלא כמו קונכיית אוזן הים,
הישרדות המינים לא היתה תלויה
בפיתוח חומרים אלה
עד ימינו אולי, כשזה עשוי להיות חשוב.
ולכן, בחושבנו על עתיד האנרגיה,
דמיינו לעצמכם
איך זה יהיה
אם במקום זה,
נוכל לבנות את שווה הערך האנרגטי של זה,
רק ע"י שינוי סידור המולקולות.
אז זהו סיפורי.
הנפט לא ייגמר לעולם.
לא בגלל שיש לנו המון נפט.
ולא בגלל שאנו עתידים להקים אינספור טחנות-רוח.
אלא בגלל
שלפני אלפי שנים,
אנשים העלו רעיונות,
היו להם רעיונות, המצאות, טכנולוגיה.
ותקופת האבן תמה,
לא בגלל שנגמרו לנו האבנים.
[צחוק]
מדובר ברעיונות, בחדשנות, בטכנולוגיה
והם אלה שיסיימו את עידן הנפט הרבה בטרם יאזל הנפט.
תודה רבה לכם.
[מחיאות כפיים]